A l'Organització Catalana de Trasplantaments (OCATT) sovint rebem la visita de professionals d'altres països, que volen conèixer millor el nostre model de trasplantaments i el paper que juga l'OCATT en ell.
Sabedors de l'interès que desperta un model que ha situat a Espanya en el primer lloc del món en matèria de donació i trasplantament, hem considerat oportú publicar aquest senzill article amb els 10 punts bàsics que resumeixen l'èxit del model.
Organització i professionalitat són claus, però sense la confiança i la credibilitat de les persones que formen part de la nostra societat, segur que no estaríem on estem.
Un trasplantament hepàtic al quiròfan d'un hospital.
El coordinador hospitalari de trasplantaments sol ser un metge o metgessa intensivista de l'hospital, amb dedicació total o parcial a la coordinació de trasplantaments, depenent del tipus de centre.
Generalment és el cap visible d'un equip de coordinadors de trasplantaments format per altres metges o metgesses i infermers o infermeres de la Unitat de Cures Intensives (UCI).
Realitza la seva feina dins del seu propi hospital i depèn jeràrquicament de la direcció mèdica del mateix.
El coordinador està, a més, vinculat funcionalment a la coordinació autonòmica i estatal.
La coordinació de trasplantaments s'organitza en tres nivells: estatal, autonòmic i hospitalari.
L'OCATT a Catalunya i l'ONT a la resta d'Espanya donen suport a tot el sistema: distribució d'òrgans, logística del transport, coordinació mèdica d'equips, gestió de les llistes d'espera, anàlisi i avaluació de resultats, divulgació d'informació general i especialitzada i, en general, qualsevol altra activitat que pugui contribuir a millorar el procés de donació i trasplantament.
Totes les decisions tècniques o organitzatives que afecten de manera destacada a algun dels àmbits de la donació o el trasplantament es prenen per consens entre professionals i administracions, ja sigui a través de les Comissions Assessores, a Catalunya, o del Consell Interterritorial, a nivell estatal.
Avaluació de resultats continuada i programa de qualitat de la donació.
L'OCATT i l'ONT monitoritzen i avaluen constantment totes les dades enregistrades derivades del procés de donació i trasplantament.
Periòdicament, es posen en comú amb els professionals sanitaris a través de l'enviament dels informes mensuals, presencialment durant les comissions assessores o utilitzant altres vies.
El coordinador de trasplantaments realitza, a més, una auditoria interna contínua dels casos de mort encefàlica a la UCI del seu hospital.
Es complementa amb una auditoria externa realitzada cada certs anys per un coordinador de trasplantaments d'un hospital d'una altra CCAA.
S'està desenvolupant una evolució del programa que tindrà en compte també els casos de mort en asistòlia controlada.
Formació continuada dels professionals.
La formació adequada i de qualitat, general o específica, tant de coordinadors com de la resta del personal sanitari vinculat a la donació o el trasplantament és indispensable i es garantia de bons resultats.
Totes les activitats relacionades amb la donació i el trasplantament estan finançades pel Servei Nacional de Salut.
Som conscients de la importància de periodistes i mitjans de comunicació, a l'hora de divulgar la donació i el trasplantament a la societat i millorar així el coneixement d'aquesta.
Facilitar, entendre i ajudar a periodistes i mitjans en la seva tasca informativa és una prioritat.
Reunions amb informadors, cursos sobre comunicació per coordinadors o una actitud proactiva en casos de publicitat adversa o situacions de crisi, han propiciat un clima positiu per a la donació i el trasplantaments als mitjans, que es tradueix en una millor conscienciació a favor de la donació a la població.
És una condició sine qua-non disposar d'una legislació apropiada, amb una clara definició de mort (encefàlica o en asistòlia), de l'extracció d'òrgans, dels principis ètics fonamentals, d'aspectes organitzatius, etc.
Implementar de forma ràpida i àgil les novetats dirigides a millorar la gestió i el maneig de donants, les tècniques d'extracció i preservació d'òrgans, les noves modalitats de trasplantament o l'ús de la tecnologia, és un valor més del sistema.
L'OCATT i l'ONT donen suport a tot el sistema: distribució d'òrgans, coordinació mèdica d'equips, logística del transport, gestió de les llistes d'espera, anàlisi i avaluació de resultats, divulgació d'informació general i especialitzada i, en general, qualsevol altra activitat que pugui contribuir a millorar el procés de donació i trasplantament.
Més informació sobre les finalitats i les funcions de l'OCATT
Enllaç a la pàgina web de l'ONT
Més informació sobre alguns elements destacats del model a Catalunya
T'apropem els inicis del trasplantament a Catalunya i a la resta de l'Estat